ভালুকায় বাস চাপায় নিহত ১ বাসে আগুন ভালুকা(ময়মনসিংহ)প্রতিনিধি : ঢাকা-ময়মনসিংহ মহাসড়কের মল্লিকবাড়ি মোড় নামকস্থানে রবিবার দুপুরে ময়মনসিংহগামী এনা পরিবহনের একটি বাস চাপা দিলে সুনিল (৪০) নামে এক মিল শ্রমিকের ঘটনাস্থলেই মৃত্যু হয় । এ ঘটনার জেরে উত্তেজিত জনতা এনা পরিবহনের অপর একটি বাস আগুনে পুড়িয়ে দেয় । স্থানীয় সূত্রে জানাযায় , ঘটনার সময় ওই স্থান দিয়ে রাস্তা পার হতে গিয়ে এনা পরিবহনের একটি বাস নেত্রকোনা জেলার মদন থানার সুনিলকে চাপা দিলে ঘটনাস্থলেই তিনি মারা যান । এ ঘটনায় স্থানীয় জনতা অপর একটি এনা পরিবহনের বাস ( ঢাকা মেট্রো ব -১১-৭২৭৩) আগুনে পুড়িয়ে ফেলে । খবর পেয়ে ভালুকা ফায়ার সার্ভিসের একটি দল ঘটনাস্থলে গিয়ে আগুন নিয়ন্ত্রনে আনে । নিহত সুনিল উপজেলার মামারিশপুরস্থ প্রভিটা ফিড মিলে ঝাড়–দার হিসাবে কাজ করত । পুলিশ ঘাতক বাসটিকে আটক করেছে । ভালুকা মডেল থানা ওসি ফিরোজ তালুকদার ঘটনার সত্যতা স্বীকার করে জানান, পাবলিকের পুড়িয়ে ফেলা বাসটিকে থানায় নিয়ে আসা হয়েছে। - July 15, 2018